Neflugaj birdoj

Neflugaj birdoj estas birdoj al kiu mankas kapablo flugi, kaj anstataŭe uzas sian kapablon kuri aŭ naĝi, kaj oni supozas ke ili evoluis el flugintaj prauloj. Estas ĉirkaŭ 40 specioj ekzistantaj nuntempe,  inter kiuj la plej bone konataj estas Struto, Emuo, Kazuaro, Reao, Kivio kaj Pingvenoj. Oni supozas ke plej parto de neflugaj birdoj evoluis tiele pro foresto de predantoj en insuloj, kaj perdis la flugopovon ĉar ili havis malmultajn malamikojn — kvankam tio ne estas la kazo de la Strutoformaj birdoj; la Struto, Emuo kaj Kazuaro, ĉar ĉiuj el ili havas krifojn en siaj piedoj por uzi ilin kiel armilojn kontraŭ eventualaj predantoj.

 Priskriboj kaj ĝeneralaĵoj 
Du gravaj diferencoj inter flugokapablaj kaj neflugaj birdoj estas la pli malgrandaj flugilostoj de neflugaj birdoj kaj foresto (aŭ ega malpliiĝo) de kilo en siaj brustostaro. La kilomuskoloj necesas por movo de flugiloj. Krome neflugaj birdoj havas ankaŭ pli da plumoj ol la flugokapablaj birdoj. Ĉe granda parto de neflugaj birdoj la supraj membroj (flugiloj) evoluis al alia funkcio, ekzemple ĉe pingvenoj al naĝado, sed ĉe aliaj kiel la Strutoformaj, simple preskaŭ perdis ĉiun funkcion.

Novzelando havas pli da specioj de neflugaj birdoj (inklude la kiviojn, kelkajn speciojn de pingvenoj, kaj la Takaheo) ol iu ajn lando. Unu kialo estas ke ĝis la alveno de homoj antaŭ mil jaroj, ne estis grandaj terpredantoj en Novzelando; la ĉefaj predantoj de neflugaj birdoj estis pli grandaj birdoj. 

Kelkaj neflugaj varioj de insulaj birdoj estas tre proksime rilataj al flugaj varioj, kio signifas ke flugo implicas gravan biologian koston.

La plej malgranda nefluga birdospecio estas la Tristana ralo, Atlantisia rogersi, (12.5 cm longa kaj 34.7 g peza). La plej granda (kaj plej peza kaj plej alta) nefluga birdo, kiu estas ankaŭ la plej granda vivanta birdo, estas la Struto (2.7 m, 156 k), kvankam kelkaj formortintaj specioj kreskis ĝis pli grandaj ampleksoj.

Neflugaj birdoj estas pli facile bredataj aŭ gardataj en kaptiveco ĉar ili ne bezonas esti enkaĝigitaj. Strutoj estis iam bredataj pro ties ornamaj plumoj kaj nuntempe por viandoproduktado kaj pro ties haŭto kiu utilas por produkti ledon.

Estis ankaŭ aliaj familioj de neflugaj birdoj, kiaj tiu de la nuntempe formortinta Forusracedoj, kiuj evoluis al tre povaj surteraj predantoj. Inter la formortintaj neflugaj birdoj menciindas ankaŭ la Dido de la insulo Maŭricio.

 Listo de nuntempaj neflugaj birdoj 
Jene estas neflugaj birdoj dum aŭ post la Holoceno.

 Strutoformaj 
eta|dekstra|Emuo
 Struto
 Emuo
 Kanguruinsula emuo (formortinta)
 Reĝinsula emuo (formortinta)
 Kazuaroj
 Moabirdoj (formortintaj)
 Elefantbirdo (formortinta)
 Kivioj
 Reaoj

 Podicipoformaj (Greboj) 
 Junina grebo
 Titikaka grebo
 Atitlana grebo (formortinta, ŝajne nefluga [Hunter 1988])

 Pelikanoformaj (Pelikanoj, Kormoranoj ktp) 
 Galapaga kormorano

 Sfeniskoformaj (Pingvenoj) 
eta|200px|Ŝtonsaltanta pingveno
 Pingvenoj

 Koracioformaj (Alcionoj, Kornobekuloj ktp) 
 Giganta upupo (formortinta)

 Anseroformaj (Kortobirdoj) 
 Havajaj moaoj (formortintaj)
 Magelana remanaso
 Falklanda remanaso
 Blankakapa remanaso
 Aŭklanda anaso
 Kampbela anaso
 Ĉathama anaso (formortinta)

 Cikonioformaj (Ardeoj) 
 Reunia ibiso (formortinta)

 Gruoformaj (Gruoj, Raloj) 
 Kuba gruo (formortinta)
 Ruĝa ralo (formortinta)
 Rodrigesa ralo (formortinta)
 Vudforda ralo (probable nefluga)
 Striflugila ralo (formortinta, probable nefluga)
 Ŭekao
 Novkaledonia ralo
 Lordhova ralo
 Kalajana ralo
 Novbritia ralo
 Gvama ralo
 Roviana ralo ("nefluga, aŭ preskaŭ" [Taylor 1998])
 Tahitia ralo (formortinta)
 Difenbaĥa ralo (formortinta)
 Ĉathama ralo (formortinta)
 Vakinsula ralo (formortinta)
 Aramidopso
 Tristana ralo
 Lajsana ralo (formortinta)
 Havaja ralo (formortinta)
 Kosraea ralo (formortinta)

eta|265px|dekstra|Takaheo manĝigas idon
 Hendersona ralo
 Habroptilo
 Megakrekso
 Blanka porfirio (formortinta, probable nefluga)
 Nordinsula takaheo (formortinta)
 Takaheo
 Samoa galinolo
 Makira galinolo
 Tristana galinolo (formortinta)
 Galinolo de insulo Gough
 Tasmania galinolo
 Giganta fuliko (nur plenkreskuloj; nematuruloj povas flugi)
 Aptornoj (formortintaj)
 Kaguo

 Karadrioformaj (Mevoj, Ŝternoj, Aŭkoj) 
eta|dekstra|200px|Granda aŭko
 Granda aŭko (formortinta)
 Merĝopufino (formortinta)

 Psitakoformaj (Psitakoj) 
 Kakapo
 Maŭricia psitako (formortinta)

 Kolomboformaj (Kolomboj, Turtoj) 
 Dido (formortinta)
 Rodrigesa ermitkolombo (formortinta)
 Vitilevua kolombo (formortinta)

 Kaprimulgoformaj (Kaprimulgoj) 
 Novzelanda egotelo (formortinta)

 Strigoformaj (Gufoj) 
 Kuba gufego (formortinta)

 Paseroformaj (Kantobirdoj) 
 Stifena troglodito (formortinta)

 Vidu ankaŭ 
 Strutoformaj birdoj
 Listo de formortintaj birdoj
 Formortintaj birdoj
 Dinosaŭro
 Plumhavaj dinosaŭroj
 Moa-nalo

 Referencoj

Eksteraj ligiloj 



 Eksteraj ligiloj 
 TerraNature retejo pri novzelandaj neflugaj birdoj
 Kiwi  ĉe Te Ara - Encyclopedia of New Zealand


Kategorio:Birdoj de Antarkto
Kategorio:Birdoj de Afriko
Kategorio:Birdoj de Aŭstralio
Kategorio:Birdoj de Oceanio